钦定古今图书集成/明伦汇编/氏族典/第129卷 > 陈增
## 钦定古今图书集成/明伦汇编/氏族典/第129卷 > 陈增

按《明外史陈增传》：“增，神宗朝矿税大监也。帝心颇好
利，左右数以利尝之。万历十二年，房山县民史锦奏
请开矿。十六年，中使祠五台山，还言紫荆关外广昌
灵丘有矿税，可作银冶。帝闻之心喜，大学士申时行
等执不可。至二十年，宁夏用兵，费帑金二百馀万。二
十七年，播州用兵，又费帑金二三百万。国用大匮。计
臣蒿目，矿税由此大兴。”其后言矿者争走阙下，中使
四出。增奉敕开采山东。增始至山东，即劾福山知县
韦国贤。帝为逮问削职。益都知县吴宗尧抗增，被陷
几死。巡抚尹应元奏增二十大罪，亦罚俸。已，复命增
兼征山东店税，与临清税监马堂相争。帝为和解，使
增税东昌。增势益横，肆恶山东。十年至三十三年始
死。